# Menüükirjed

## Menüü Fail

&Ctrl;N Fail Uus projekt

  Loob uue projekti. Sul tuleb valida projekti tüüp (audio CD, andme DVD...).

&Ctrl;O Fail Ava...

  Avab olemasoleva projekti, mille saab valida KDE faili avamise dialoogis.

&Ctrl;R Fail Ava hiljutine

  See on kiirkorraldus hiljuti avatud projektide taasavamiseks. Selle alammenüüs leidub projektide nimekiri, millest mõne valimisel se avataksegi.

&Ctrl;S Fail Salvesta

  Salvestab aktiivse projekti. Kui see on juba varem salvestatud, kirjutatakse varasem fail ilma kasutajalt kinnitust küsimata üle. Kui see on uue dokumendi esimene salvestamine, ilmub "Salvesta kui" dialoog.

Fail Salvesta kui...

  Salvestab aktiivse projekti uue failinimega. Ilmub KDE "Salvesta kui" dialoog, kus saab määrata uue projektifaili nime ja asukoha.

&Ctrl;C Fail Sulge

  Sulgeb aktiivse projekti. Kui projekti on muudetud, aga pole veel salvestatud, pärib &k3b;, mida soovid teha. Sa võid selle salvestada või muudatused unustada või ka loobuda sulgemisest ja jätta projekt endiselt avatuks.

&Ctrl;Q Fail Välju

  Väljub &k3b;-st pärast kõigi avatud projektide sulgemist. Iga salvestamata projekti korral pärib &k3b;, mida soovid sellega ette võtta (täpselt nagu käsu Fail Sulge korral).

## Menüü Projekt

Projekt Lisa failid...

  Selle valimisel võimaldab ilmuv dialoog valida ühe või rohkem projektile lisatava faili. Sama tulemuse annab failide lohistamine sisuvaatest projektivaatesse. Kui aktiivne projekt on andmeplaadi projekt, ilmuvad lisatud failid plaadi juurkataloogi.

Projekt Puhasta projekt

  Eemaldab aktiivsest projektist kõik failid ja kataloogid. Projekt ise jääb avatuks.

&Ctrl;B Projekt Kirjuta...

  Avab kirjutamisdialoogi, mis on põhimõtteliselt samasugune nagu omaduste dialoog. Ainuke erinevus on see, et siin on ka kirjutamisnupp, millele klõpsates hakkab &k3b; projektiandmeid plaadile kirjutama. Kirjutamisdialoog ei avane, kui projektis pole ühtegi faili.

&Ctrl;P Projekt Omadused...

  Avab omaduste dialoogi. Siin saab määrata terve rea projekti omadusi. Igal projektitüübil on valikud omajagu erinevad, enamikul neist on ka kontekstiabi (Mis see on?), mida saab kasutada hiire parema nupuga klõpsates.

Projekt Impordi seanss

  See kirje on näha ainult andme CD/DVD või video DVD projekti korral. See paneb K3b importima varasema seansi failikirjed aktiivsesse projekti. Seda saab kasutada näiteks failide koondamiseks mitmeseansilistel plaatidel. Seetõttu kaasatakse alati eelmise seansi andmed ka siis, kui sa seda käsku otseselt ei kasuta. See aitab lihtsalt teada, mida plaat juba sisaldab.

Projekt Puhasta imporditud seanss

  See kirje on näha ainult andme CD/DVD või video DVD projekti korral. See paneb K3b eemaldama aktiivsest projektist failikirjeid, mis imporditi käsuga Projekt Impordi seanss , kuid samal ajal jäetakse alles kõik muud projekti andmed. Sestap ei eemalda see käsk tegelikult kirjutatavalt plaadilt mitte midagi, vaid lihtsalt varjab need failid uuesti.

Projekt Lisa alglaadetõmmised

  See kirje on näha ainult andme CD/DVD või video DVD projekti korral. Siin saab määrata alglaadimistõmmised, et nii luua alglaadimiseks suuteline CD või DVD. Alglaadimistõmmis võib olla nii vahetu koopia disketilt või kõvakettalt (näiteks selline, mis on loodud shellikäsuga dd) või ka pärineda mõnelt muult plaadilt. Igal juhul on tegemist üheainsa, terviklikku ja alglaadimiseks suutlikku süsteemi sisaldava failiga, mis kirjutatakse andmekandjale tavalise failina. Selleks, et ka arvuti teaks, et plaat sisaldab alglaadimiseks sobilikku tõmmist, loob kirjutamisakendus alglaadimiskataloogifaili, mille nime saab kindlaks määrata dialoogis.

## Menüü Pluginad

Pluginad Nimeta audiofailid ümber...

  Võimaldab andmeprojektis audiofailid ümber nimetada nende metainfot kasutades. Uued failinimed määratakse kindlaks mustritega, mis sisaldavad näiteks tiitlit, esitaja nime ja muud sellist.

## Menüü Tööriistad

Tööriistad CD

  Sisaldab mitut CD-dega tegelevat tööriista:

  Tööriistad CD Kopeeri CD...

    Avab CD kopeerimise dialoogi. See pakub ka ilma projektifaili loomata võimaluse kopeerida CD sisu teisele plaadile. Samas võib ka valida ainult lähte-CD tõmmise loomise, mida saab siis hiljem vajaduse või soovi tekkides plaadile kirjutada. Tavalise kopeerimise asemel võib valmistada ka CD klooni, mis on isegi eelistatava, kui tegu on vigaste sektoritega DC või video DVD-ga..

  Tööriistad CD Tühjenda CD-RW...

    Avab CD-RW tühjendamise dialoogi. Sellega saab tühjendada kas kogu CD-RW või osa sellest.

  Tööriistad CD Kirjuta CD tõmmis...

    Kirjutab varem loodud CD tõmmise plaadile. CD tõmmise kirjutamise dialoog palub sul valida `*.iso`, `*.cue` või `*.toc`-faili, mida kasutatakse andmeallikana ja mis kirjutatakse kohe pärast alustamisnupule klõpsamist. (Nero `*.nrg`-failid ei ole praegu toetatud, nii et nende jaoks tuleb kasutada muid vahendeid, näiteks Nrg2Iso.)

Tööriistad DVD

  Sisaldab mitut DVD-dega tegelevat tööriista:

  Tööriistad DVD Kopeeri DVD...

    Avab DVD kopeerimise dialoogi. See pakub ka ilma projektifaili loomata võimaluse kopeerida DVD sisu teisele plaadile. Samas võib ka valida ainult lähte-DVD tõmmise loomise, mida saab siis hiljem vajaduse või soovi tekkides plaadile kirjutada. Praegu ei ole veel video transkodeerimine DVD kopeerimisel toetatud, mistõttu sihtplaat peab olema piisavalt suur, et mahutada kogu lähteplaadi (video-)andmeid originaalkujul.

  Tööriistad DVD Vorminda DVD-RW/DVD+RW...

    Avab DVD vormindamise dialoogi. See võimaldab vormindada DVD-R(W) või DVD+R(W), mille käigus kustutatakse kogu plaadi sisu. &k3b; võimaldab valida kahe kirjutamisrežiimi vahel.

  Tööriistad DVD Kirjuta DVD ISO-tõmmis...

    Kirjutab varem loodud DVD tõmmise plaadile. Iso9660 tõmmise kirjutamise dialoog palub sul valida `*.iso`-faili, mida kasutatakse andmeallikana pärast seda, kui oled klõpsanud alustamisnupule.

Tööriistad Kodeeri video...

  Varem ripitud DVD video saab kodeerida vähese vaevaga just video kodeerimise dialoogi abil. Tavaliselt avaneb see pärast DVD rippimist, kuid selle saab avada ka iseseisvalt. Selles näeb infot ripitud DVD video kohta, kodeerimisvalikuid ning isegi video suuruse muutmise ja kärpimise võimalusi.

## Menüü Seadistused

Seadistused Tööriistaribad

  Avab &k3b; tööriistaribade nimekirja. Tööriistariba kirje märkimise korral on see ka nähtav.

Seadistused Olekuriba näitamine/peitmine

  See võimaldab peita või lasta näidata peaakna allosas väikest riba, mis sisaldab mitmesugust infot &k3b; oleku ja tegevuse kohta.

Seadistused Projektivaate näitamine

  Lülitab projektivaate näitamise sisse ja välja. See vaade sisaldab infot kirjutatava plaadi struktuuri kohta. Igal projektitüübil on vaade veidi erinev, kuid kõik nad võimaldavad lohistamist, samuti on kõigil allservas riba, mis näitab, kui palju CD/DVD mahust on juba hõivatud ja kui palju veel vaba.

Seadistused Kataloogide näitamine

  Lülitab kataloogivaate näitamise sisse ja välja. Selles saab valida katalooge ja plaadiseadmeid. Valimise korral näeb nende sisu sisuvaates. Plaadiseadmetel on ka oma kontekstimenüü, mis võimaldab näiteks näha plaadi infot, selle ühendada või lahutada või ka andmekandja väljastada.

Seadistused Sisu näitamine

  Lülitab sisuvaate näitamise sisse ja välja. Selles saab valida faile ja need siis projektivaatesse lohistada. Sisuvaade on ühtlasi liides audio CD-de ja videoplaatide rippimiseks, kui valida kataloogivaates vajalikku CD-d või DVD-d sisaldav seade.

Seadistused Dokumendi päise näitamine

  Lülitab projektivaate dokumendi päise näitamise sisse ja välja. See on väike riba, mida näeb ainult siis, kui projektivaates on mõni avatud projekt. Dokumendi päisel pole omaette väärtust, see on lihtsalt silmailuks ning lihtsustab liidest, eraldades projektivaate selgemalt muudest vaadetest.

Seadistused Kiirklahvide seadistamine...

  See käsk avab dialoogi, kus saab muuta &k3b; menüükäskude kiirklahve. Pärast mõne käsu valimist dialoogi ülaosas saab selle kiirklahvi muuta dialoogi alumises osas.

Seadistused Tööriistaribade seadistamine...

  See käsk avab dialoogi, kus saab kohandada tööriistaribasid. Dialoogi ülaosas asuvas rippmenüüs näeb, millist tööriistariba parajasti näidatakse. Vasakul asuvad saadaolevate tegevuste nimekirjas on näha kõik toimingud, mida saab tööriistaribale lisada, paremal, valitud tegevuste nimekirjas aga need, mis seal juba on. Elemente saab lisada, kui valida saadaolevate tegevuste nimekirjas välja vajalik käsk ning vajutada keskel asuvat paremale osutavat nuppu, millega käsk lisatakse valitud tegevuste nimekirja. Elemendi eemaldamine käib täpselt vastupidi. Üles ja alla osutavate nuppudega saab muuta käskude asukohta tööriistaribal.

Seadistused &k3b; seadistamine...

  Avab seadistustedialoogi, kus saab määrata rakenduse üldisi omadusi. Kuigi &k3b; peaks väga hästi töötama ka ilma midagi täiendavalt seadistamata, saab selles dialoogis ometi soovi korral kõike oma käe järgi seada.

Seadistused &k3b; häälestamine...

  See avab programmi &k3bsetup;, mis aitab paika panna õigused, mida &k3b; vajab CD-de ja DVD-de kirjutamiseks. Linuxi kasutaja õiguste korralduse kohaselt ei saa keegi käivitada programme ja kasutada seadmeid, kui neil pole selleks spetsiaalset õigust (enamasti annab selle süsteemiadministraator). &k3bsetup; peabki õiguste määramiseks töötama administraatori õigustes, nii et sul tuleb selle käivitamisel anda administraatori (root) parool.

## Menüü Abi

&help.menu.documentation;